Учврстивши свој положај у муслиманском свету, Саладин покреће џихад. Први на удару се нашао Тиберијас. Саладин га опседа 26. јуна 1187. године. Намера му је била да привуче крсташе у "Трубе Хитина", кланац који води до Тиберијаса. Схвативши опасност, Ремон предлаже Гају да одустане од помоћи Тиберијасу. Међутим, ови предлози су наишли на страховите увреде од стране Жерара од Ришфоа и Ренеа од Шатијона који су га називали кукавицом. Гај је на крају послушао њихов савет. Резултат је велика крсташка погибија у бици код Хитина. У бици је уништена целокупна хришћанска армија у Светој земљи, а Гај и сви крсташки барони (сем Ремона, Жосцелина и Балијана који су се спасили бекством) били су заробљени. Већ сутрадан (5. јул) Тиберијас се предао.